स्कूली बसों पर सीसीटीवी कैमरे हाइड्रॉलिक डोर
पंजाब-हरियाणाहाईकोर्ट की ओर से बार-बार स्कूल बसों को लेकर जारी किए निर्देशों के बावजूद संगरूर जिले में स्कूली बसों पर किसी की लगाम नहीं है। नतीजन स्टूडेंट्स की जिंदगी से खिलवाड़ करती बसें सरपट जिले की सड़कों पर दौड़ लगा रही हैं। आलम यह है कि बसों में सीसीटीवी कैमरे और हाइड्रॉलिक डोर तो दूर की बात बसों पर स्कूल का नाम और फोन नंबर तक नहीं लिखा जा रहा है। हैरत इस बात की है कि जिला ट्रांसपोर्ट विभाग को स्कूल बसों के नियमों को लागू करवाना है परंतु स्कूल बसों की हालत ने ट्रांसपोर्ट विभाग की कार्यशैली को कटघरे में खड़ा कर दिया है। ऐसे में पेरेंट्स में बच्चों की सुरक्षा को लेकर चिंता बढ़ने लगी है। जिसके चलते मंगलवार को पेरेंट्स ने डीसी से मुलाकात कर कोर्ट के निर्देशों को सख्ती से लागू किए जाने की मांग उठाई है। संगरूर जिले में करीब 1 हजार स्कूली और कॉलेज बसें सड़कों पर दौड़ रही हैं।
जिसमें से अधिकतर बसें पंजाब हरियाणा हाईकोर्ट की ओर से जारी की गई सेफ स्कूल वाहन स्कीम को पूरा नहीं करती हैं। कई स्कूलों ने कुछ निर्देशों को तो फॉलो कर लिया है परंतु बसों में नौनिहालों की सुरक्षा के लिए सीसीटीवी कैमरे, हाइड्रॉलिक डोर, स्पीड मीटर, लेडी अटेंडेंट पर कोई ध्यान नहीं दिया है। कई स्कूली बसों की हालत काफी खटारा हो चुकी है बावजूद इसे रोकने वाला कोई नहीं है। जिला ट्रांसपोर्ट विभाग की ओर से पिछले तीन माह में एक भी स्कूली बस का इस नियमों को चेक कर चालान नहीं किया गया है। जिस कारण स्कूलों की मनमानियों को रोक पाना बेहद कठिन है।
इसके अतिरिक्त पेरेंट्स ने एडीसी पूनमदीप कौर से मुलाकात करके स्कूलों की तरफ से मनमानी ढंग से बढ़ाई जाती फीसों, वार्षिक फीस और दूसरी अवैध वसूली को रोकने की मांग उठाई। मांग की गई कि स्कूलों में सीबीएसई नियमों के अनुसार एनसीआरटी की बुक ही जरूरी की जाए। स्कूल प्रबंधक अपनी वेबसाइट को अपडेट कर किताबों और फीसों का विवरण उजागर करें।
{बस पीले रंग की होनी चाहिए।
{बस पर स्कूल का नाम, कॉन्ट्रेक्ट नंबर, चाइल्ड हेल्पलाइन नंबर लिखा होना चाहिए
{बसों में सीसीटीवी कैमरे, हाइड्रॉलिक या जैक डोर होने चाहिए।
{बसों में एमरजेंसी एग्जिट डोर होना जरूरी है।
{लेडी अटेंडेंट का बस में होना जरूरी है।
{बसों की सीट ड्राइवर की पीठ की तरफ होनी चाहिए।
{बसों में स्पीड गवर्नर बेहद जरूरी है।
{तजुर्बेकार चालक वर्दी और नेम प्लेट के साथ होना चाहिए।
{बस में फर्स्ट ऐड किट और अग्निशमन यंत्र होना जरूरी है।
संगरूर में इस हालात में चलती हैं स्कूली बसें।
एडीटीओ रखेंगे रेगुलर नजर
^चुनावके मद्देनजर पिछले समय से काफी बिजी रहे हैं। लेकिन आने वाले दिनों में इस पर पूरी सख्ती बरती जाएगी। एडीटीओ की अभी से इस पर रेगुलर नजर रखने की ड्यूटी लगा रहे हैं। हिमांशुगुप्ता, डीटीओ, संगरूर
bho_Deva hin_Deva hin_Deva hin_Deva hin_Deva hne_Deva awa_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva